Eisebunnsstreck Péiteng-Lëtzebuerg
D'Eisebunnsstreck Péiteng - Lëtzebuerg gouf vun der Société des Chemins de fer Prince-Henri, kuerz PH oder de Prënz genannt, als eegleiseg Streck gebaut. Si ass 20,390 Kilometer laang a leeft haaptsächlech op de Gemengegrenzen. Deemools wollt keng Gemeng den Damp an de Stëbs an hiren Uertschaften. Zanter Dezember 2012 ass se zweegleiseg.

Geschicht 
  1900: Déi nei Streck gëtt a Betrib geholl.
  1900: Offiziell Aweiung vun der Streck a vun der aktueller Gare vu Péiteng.
  1932: Ufank vun Terrassementsaarbechten tëscht de Gare Péiteng an Dippech fir d'Streck zweegleiseg ze bauen. Dës Aarbechten hu bis 1934 gedauert. En zweet Gleis ass awer deemools net geluecht ginn.
 10. Mee 1940: D'Deutsche Reichsbahn gëtt neie Patron vun der Streck.
 10. September 1944: E provisoresche Comité de gérance iwwerhëlt d'Verwaltung.
  1945: D'Société Nationale des Chemins de Fer Luxembourgeois (CFL) gëtt gegrënnt an iwwerhëlt d'Streck.
  1981: D'Streck ass elektrifizéiert ginn (Käschtepunkt: 346 Mill. Frang) an den elektreschen Zuchbetrib gëtt offiziell ageweit.
 25. September 1993: Dee leschte Paräisser Schnellzuch fiert iwwer d'Streck Péiteng - Lëtzebuerg.
 13. Dezember 2004: D'Aarbechte fir d'Streck 2-gleiseg auszebaue ginn an Ugrëff geholl. Käschtepunkt: 294 Milliounen Euro.
 Summer 2009: De Gleisbau ass fäerdeg bis op Dippech-Recken.
 Mee 2010: Déi al Bréck iwwer d'Areler Autobunn gëtt ofgerappt an duerch eng modern Bowstring-Bréck ersat.
  2012: Déi ewell zweegleiseg Streck gëtt ageweit.

Kuckt och 
 Lëscht vun de lëtzebuergeschen Eisebunnsstrecken

Um Spaweck 

 D'Eisebunnsstreck Lëtzebuerg - Péiteng op der Websäit "rail.lu"
 Kabinenmitfahrt CFL Strecke Luxembourg - Petange - Rodange - Athus Video op Youtube vun der CFL

 
Peiteng-Letzebuerg